लखनऊ। लखनऊ के चारबाग रेलवे स्टेशन के समीप स्थित होटल विराट इंटरनेशनल में मंगलवार सुबह लगी भयंकर आग लग गई। होटल विराट इंटरनेशनल में लगी आग ने बगल के एसएसजी इंटरनेशनल होटल को भी अपनी चपेट में ले लिया। आग के चपेट में आने से पांच लोगों की मौत हो गई। मरने वालों में एक बच्ची, एक महिला और तीन पुरुष शामिल है। इसके अलावा इस घटना में झुलसे तीन लोगों की स्थिति गंभीर बनी हुई है। वहीं इस घटना के बाद दोनों ही होटल पूरी तरह जलकर खाक हो गए।